钦定古今图书集成/明伦汇编/氏族典/第209卷 > 曹金
## 钦定古今图书集成/明伦汇编/氏族典/第209卷 > 曹金

按《开封府志》：“金字汝砺，祥符人。嘉靖癸卯举乡试第
一，丁未进士，授南通州知州，迁山东兖州府同知。晋
浙江右参议，守温处。倭寇犯青田，金力守孤城，城得
保全。晋海道副使，以伉直忤贵幸意，罢归。隆庆改元，
诏起补山西按察司副使，迁陕西左布政，入为顺天
府尹，刑部右侍郎，改兵部右侍郎兼佥都御史，巡抚”
陕西，斩盩厔妖贼，地方以宁。寻引疾请归，家居十七
年卒。所著有《传川文集》，藏于家。